**Segédlet a Megalapozó dokumentum elkészítéséhez**

**A Területfejlesztési Operatív Program CLLD helyi felhívás keretében meghirdetésre került**

**TOP-7.1.1-16-H-019 –3.1 azonosítószámú „Városi információs rendszer és közbiztonsági koordináció kialakítása Nyírbátorban”című**

**helyi felhíváshoz**

**Javaslat a megalapozó dokumentum tartalmára, szerkezetére vonatkozóan**

Kérjük, hogy a Megalapozó dokumentum elkészítése során törekedjen az átláthatóságra, és arra, hogy az Megalapozó dokumentum terjedelme ne haladja meg a 15 oldalt (a Megalapozó dokumentum mellékleteinek oldalszáma ezen felül értelmezendő)!

Egyéb teljesítendő formai követelmények:

* Arial betűtípus
* 10-es betűméret
* 1,5 soros sortávolság
* Word vagy pdf formátumú dokumentáció

A Megalapozó dokumentum tartalmának valós adatokon kell alapulnia! A javasolt szempontok közül minden esetben a projekt szempontjából releváns részeket kérjük kifejteni!

**Figyelem!**

###### Kérjük, hogy a Megalapozó dokumentum elkészítése során a Segédletben foglalt szerkezetet kövesse, és ügyeljen arra, hogy a Megalapozó dokumentum minden olyan információt tartalmazzon, ami a Segédlet egyes fejezetei alatt kifejtendő szempontként felsorolásra került. Amennyiben az Megalapozó dokumentumban nem kerül kifejtésre a Segédletben meghatározott valamely fejezet, fejezetrész, illetve annak elvárt információtartalma, úgy egy módszertani bevezetőben vagy a Megalapozó dokumentum megfelelő részében kérjük ismertetni az eltérés szakmailag alátámasztott indoklását (pl.: a Segédletben megjelölt szempont az adott projekt esetében nem releváns, ennek oka…). Az eltérés indoklásának vagy annak megfelelőségének hiánya esetén hiánypótlási felszólításra kerül sor. A hiánypótlási felszólításban foglaltak nem, vagy hiányos teljesítése esetén a projekt értékelése az adott szempont figyelembe vétele nélkül történik, ami végső soron a projekt elutasítását vonhatja maga után! A Segédlet nem határozza meg, hogy az egyes fejezetek alatt megjelölt elvárást, szempontot milyen részletezettséggel szükséges kifejteni, milyen részszempontok és további szempontok figyelembevétele indokolt. A Megalapozó dokumentum a Segédletben megjelölt szempontokon kívüli, további információkkal kiegészíthető.

1. **A pályázó szervezet bemutatása**

* 1. A pályázati kérelmet benyújtó szervezet bemutatása.
  2. A megvalósítandó tevékenységhez, eseményhez kapcsolódó referencia munkák részletezése.

1. **A projekt bemutatása**
2. Mutassa be, hogy pályázati kérelme a helyi pályázati felhívás, mely altevékenységét/altevékenységeit érinti.
3. Ismertesse, hogy a megvalósítandó tevékenységet mely településrészen kívánja megvalósítani, milyen tényleges paraméterek indokolják a tevékenység szükségességét.
4. **A projekt céljai, illeszkedése**
5. Melyek a projekt átfogó és specifikus céljai, elvárt eredményei (számszerű, minőséget mérő mutatókat is alkalmazzon).
6. Mutassa be a projekt kapcsolódását más projektekhez, fejlesztésekhez (pl.: ERFA, ESZA jellegű tevékenységek), továbbá mutassa be, hogy a tevékenység, program kapcsolódik-e korábbi pályázati konstrukciókhoz. Kérjük, térjen ki a korábbi pályázati konstrukciók és a jelen fejlesztés lehatárolására is!
7. **Célcsoport meghatározása**
8. Mutassa be a tevékenységgel, eseménnyel érintett célcsoportot, a projekt hatásait e szegmensre, továbbá ismertesse, milyen módon kívánja bevonni a célcsoportot a tervezésbe, illetve a projekt megvalósításába.
9. Kérjük, ismertesse, hogy a tevékenységnek/programnak milyen célcsoport specifikus közösségfejlesztési hatásai vannak.
10. **A projekt tartalma, megvalósíthatósága**
11. Tervezett tevékenység, program részletes bemutatása.
12. Ismertesse a megvalósítandó beruházás önállóan támogatható és önállóan nem támogatható, választható tevékenységek szerinti bontását!
13. A beszerezni kívánt eszköztípusok ismertetése, beszerzésének indoklása.
14. Mutassa be kötelezően megvalósítandó, önállóan nem támogatható tevékenységek kivitelezésének folyamatát.
15. Kérjük, mutassa be, hogy a fejlesztés költséghatékony megvalósítása milyen módon kerül biztosításra a projektben.
16. Ismertesse a tervezett tevékenységhez, programhoz kapcsolódó szakmai tervezetet, koncepciót.
17. Kérjük, mutassa be, hogy a projekt milyen módon/mértékben újszerű a fejlesztés környezete vonatkozásában.
18. **Problémák, szükségletek, kockázatok bemutatása**

Mutassa be a tevékenység, program megvalósítása során fennálló hátráltató tényezőket, a megvalósítás veszélyeit, a benne rejlő lehetőségeket. Mutassa be a lehetséges kockázatok kezelésének módját. Készítsen SWOT analízist a megfelelő alátámasztáshoz.

1. **Horizontális elvárások teljesítése**
2. Ismertesse, hogy a fejlesztés hogyan járul hozzá a HKFS céljainak megvalósulásához, és a helyi felhívás 1.1. pontjában meghatározott célokhoz, szemléltesse bővebben a fenntarthatóságát és azokat az elemeket melyekkel hozzájárul az esélyegyenlőség megteremtéséhez.
3. Kérjük, töltse ki adatszolgáltatáshoz az alábbi releváns mutatót.

|  |  |  |  |
| --- | --- | --- | --- |
| **A kormányzati, önkormányzati, ill. társadalmi partnerek vagy nem önkormányzati szervezetek által a HFS keretében tervezett és végrehajtott programok száma** | **Mértékegység** | **Célérték** | **Azonosító** |
|  | db |  | PO23 |
|  | db |  | PO23 |
|  | db |  | PO23 |
|  | db |  | PO23 |